Die Beira-ghieliemientjie (Barbus radiatus) is 'n varswater vis wat wydverspreid voorkom suidwaarts vanaf Uganda insluitende die Zambiese gedeelte van die Kongorivier, die Kunenerivier, die Okavangorivier, die Zambezirivier en die ooskus riviere suidwaarts tot by die Pongolarivier-stelsel. In Engels staan die vis bekend as Beira barb. Die vis is silwerkleurig en daar is 'n reguit, swart streep vanaf die snoet tot by die basis van die stertvin. Die dorsale en stertvin is roos rooi met sagte swart rante om. Die oë is rooi aan die bokant. Daar is twee pare baarde om die bek en die vis word tot 120 mm lank. Die vis leef in moerasse en strome met matige plantegroei. Hulle is meer aktief gedurende die nag. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 http://fishbase.org/summary/Barbus-radiatus.html